Jean-Claude Mourlevat

Jean-Claude MOURLEVAT (naskiĝis la 22-an de marto 1952 en Ambert) estas franca aŭtoro. Li estas konata kiel aŭtoro de libroj por infanoj kaj adoleskantoj. 

 Vivo 
Jean-Claude Mourlevat studis en Strasburgo, Tuluzo, Stutgarto, Bonno kaj Parizo. Post instruado de la germana lingvo dum pluraj jaroj, li dediĉis sin al sia pasio: teatro, unue kiel aktoro, poste kiel instruisto kaj reĝisoro, prezentante siajn soloajn programojn Anatole (1987) kaj Guedoulde (1990) pli ol 1200 fojojn. Li reĝisoris teatraĵojn de Brecht, Cocteau kaj Shakespeare. Li ankaŭ produktis novan francan tradukon de Hansel kaj Gretel.

Lia unua infanlibro estis publikigita en 1998, kaj li de tiam laboris kiel sendependa verkisto de infana kaj junulara literaturo. En 2015, li publikigis romanon por plenkreskaj legantoj kune kun Anne-Laure Bondoux. Mourlevat ricevis plurajn literaturajn premiojn kaj, en 2021, la prestiĝan Astrid Lindgren memora premio (ALMA).Laŭ la ĵurio, "Jean-Claude Mourlewa estas brila noviganto de la fabela tradicio, malferma al kaj la plej kompleksa kaj la plej bela. Tempo kaj spaco ĉesas ekzisti en liaj rakontaj mondoj, kaj lia revema kaj preciza prozo prezentas sentempajn temojn kiel sopiro kaj amo, vundebleco kaj milito. La konstante surpriza verko de Mourlewa ligas la antikvan ŝtofon de epopeo kun nuntempa realeco." Mourlevat verkis ĉirkaŭ 30 librojn. Ili estis tradukitaj en ĉirkaŭ 20 lingvojn. La libroj ofte prezentas literaturon, arton kaj muzikon kiel kontraŭfortojn al detruemo kaj malbono. En pluraj rakontoj, libroj kaj bibliotekoj ludas gravan rolon. La verkoj de Mourlevat havas klarajn ligojn al fabeloj kaj aliaj literaturaj tradicioj, sed li faras ion tute novan kaj ofte surprizan per la materialo. La verkojn karakterizas forta humanismo kaj sopiro al boneco.

 Verkaro 
JaroTitoloPremioRef.2000L’Enfant océanPrix Sorcières2002La rivière à l’enversPrix des incorruptibles2005La balade de CornebiquePrix Bernard Versele2006Le Combat d’hiverPrix jeunesse France Télévisions2007Winter's EndPrix Saint-Exupéry for Prix Roman2007The Pull of the OceanMildred L. Batchelder Award2011TerriennePrix Utopiales Europen Jeuness2013TerriennePrix Ados Rennes Ille-et-Vilaine2019JeffersonPrix des libraires du Québec

 Referencoj 

 Eksteraj ligiloj 

 Oficiala retejo
 Instagram de Mourlevat

Kategorio:ALMA-premiitoj
Kategorio:Francaj verkistoj